

**Акцизделетін тауарлардың жекелеген түрлерін акциздік алым таңбаларымен таңбалау туралы <\*>**

***Күшін жойған***

Қазақстан Республикасы Үкіметінің Қаулысы 1999 жылғы 19 сәуір N 431. Күші жойылды - ҚР Үкіметінің 2001.06.21. N 846 қаулысымен. ~P010846

      Акцизделетін тауарлардың жекелеген түрлерінің заңсыз өндірілуі
мен айналымын болдырмау, акцизделетін тауарларды акциздік алым
таңбаларымен таңбалаудың тәртібін жетілдіру мақсатында Қазақстан
Республикасының Үкіметі қаулы етеді:

      1. 1999 жылдың 1 шілдесінен бастап 1 және 2-қосымшаларға сәйкес
акцизделетін тауарларды голографиялық жолағы бар акциздік алым
таңбаларымен міндетті таңбалау енгізілсін.

      2. Темекі бұйымдарын 1997 жылғы үлгідегі акциздік алым
таңбаларымен таңбалау сақталсын.

      2-1. 2001 жылдың 1 наурызынан бастап "Қазақстан" және "Медеу" деп
аталатын отандық темекі бұйымдарын сату 1997 жылғы үлгідегі акциздік алым
таңбаларымен ғана жүзеге асырылатын болып белгіленсін.
<\*>

      ЕСКЕРТУ. 2-тармақ толықтырылды - ҚР Үкіметінің 2000.11.24. N 1759

               қаулысымен.
 P001759\_

      3. Таңбалауға жататын отандық және импорттық өндірістегі акцизделетін
тауарларды (1 және 2-қосымшаларға сәйкес) сату 1999 жылғы үлгідегі
акциздік алым таңбаларымен ғана:

      1) акцизделетін тауарларды өндірушілерге - 1999 жылдың 1 шілдесінен
бастап;

      2) отандық өндiрiстегi акцизделетін тауарларды сақтауды және сатуды
жүзеге асыратын заңды және жеке тұлғаларға - 1999 жылдың 1 тамызынан
бастап жүзеге асырылады деп белгіленсін.
<\*>

      3) импорттық өндiрiстiң акцизделетiн тауарларын сақтау мен
сатуды жүзеге асыратын заңды және жеке тұлғаларға - 1999 жылдың
15 желтоқсанынан бастап жүзеге асырылады деп белгiленсiн.
<\*>

      ЕСКЕРТУ. 3-тармақ жаңа редакцияда - ҚР Үкіметінің 1999.06.25. N 848

               қаулысымен.
 P990848\_

      ЕСКЕРТУ. 3-тармақ өзгерді және толықтырылды - ҚР Үкіметінің

               1999.08.18. N 1190 қаулысымен.
 P991190\_

      4. Акцизделетін тауарларды таңбалауды отандық тауар өндірушілер
мен импорттаушылар жүзеге асырады деп белгіленсін.

      5. Міндетті таңбалауға жататын импортталатын акцизделетін
тауарлар бойынша акциздер төлеу акциздік алым таңбаларын сатып алу
сәтінде импортталатын таңбаланған акцизделетін тауарларды кедендік
рәсімдеуді жүргізетін кеден органына жасалады деп белгіленсін.

      6. Қазақстан Республикасының Мемлекеттік кіріс министрлігі:

      Қазақстан Республикасы Ұлттық Банкінің Банкнот фабрикасымен 1
және 2-қосымшаларға сәйкес акцизделетін тауарларды таңбалау үшін
голографиялық жолағы бар акциздік алым таңбаларын дайындауға,
сондай-ақ 3-қосымшаға сәйкес акцизделетін тауарларды таңбалау үшін
акциздік алым таңбаларын дайындауға шарт жасассын;

      өндірушілер мен импорттаушылардан импортталатын акцизделетін
тауарлар бойынша келісімшарттардың міндетті есебін жүргізе отырып,
1999 жылға акциздік алым таңбаларын сатып алуға арналған өтінімдерді
жинауды қамтамасыз етсін;

      акцизделетін тауарлардың акциздік алым таңбаларын сақтау және
тасымалдау жөніндегі қызмет көрсетулерді Қазақстан Республикасының
Мемлекеттік кіріс министрлігін қаржыландыру сметасында көзделген
қаражаттың есебінен жүргізсін;

      бір ай мерзім ішінде Алкогольді өнімді голографиялық жолағы бар
акциздік алым таңбаларымен таңбалаудың тәртібін әзірлесін және бекітсін.

      7. Қазақстан Республикасының Табиғи монополияларды реттеу және
бәсекені қорғау жөніндегі агенттігі Қазақстан Республикасының
Мемлекеттік кіріс министрлігімен есептесу кезінде Қазақстан
Республикасы Ұлттық банкінің Банкнот фабрикасы қолданатын голографиялық
жолағы бар акциздік алым таңбаларына баға қолданудың дұрыстығын
бақылауды қамтамасыз етсін.

      8. Голографиялық жолағы бар акциздiк алым таңбаларымен
таңбалауға жататын алкоголь өнiмдерiн өндiрушiлер мен импорттаушылар
1 және 2-қосымшаларға сәйкес тiзбе бойынша алкоголь өнiмдерiн түгендеудi:

      1) өндiрушiлер - 1999 жылғы 1 шiлдеге;

      2) импорттаушылар және/немесе импорттық өндiрiстiң алкоголь
өнiмiн сақтауды және сатуды жүзеге асыратын тұлғалар 1999 жылғы
15 қазанға жүргізсiн.
<\*>

      ЕСКЕРТУ. 8-тармақ жаңа редакцияда - ҚР Үкіметінің 1999.08.18. N 1190

               қаулысымен.
 P991190\_

      9. Түгендеудің жүргізу күніне акцизделетін тауарлар (темекі
бұйымдарын қоспағанда) таңбаланған 1997 жылғы үлгідегі акциздік алым
таңбаларының құны (олар бойынша төленген қосымша құнға салықты
қоспағанда), сондай-ақ түгендеу жүргізілетін күні қалдықта болған 1997
жылғы үлгідегі пайдаланылмаған акциздік алым таңбаларының құны отандық
тауар өндірушілер мен импорттаушылардың өндірісі мен айналымының
шығындарына жатқызуға жатады.

      10. Акциздік алым таңбаларын дайындаудың құны өндіріс пен
айналымның шығындарына жатқызуға жатады.

      11. Акциздік алым таңбаларымен міндетті таңбалауға жататын
акцизделетін тауарларды әкелу мен сатудың тәртібін бұзу Қазақстан
Республикасының заң актілерінде көзделген жауаптылыққа әкеп соғады.

      12. Қазақстан Республикасы Үкіметінің "акцизделетін тауарларды
жаңа үлгідегі акциздік алым маркаларымен міндетті түрде таңбалауды
енгізу туралы" 1996 жылғы 31 желтоқсандағы N 1749
 P961749\_
 (Қазақстан
Республикасының ПҮАЖ-ы, 1996 ж., N 53, 518-құжат) және "Акциздік алым

маркаларымен міндетті таңбалауға жататын импортталатын акцизделетін
тауарлар бойынша акциздер төлеу туралы" 1998 жылғы 2 желтоқсандағы
N 1224
 P981224\_
 (Қазақстан Республикасының ПҮАЖ-ы, N 45, 403-құжат)
қаулыларының күші жойылды деп танылсын.
 13. Осы қаулы қол қойылған күнінен бастап күшіне енеді және
жариялауға жатады.

 Қазақстан Республикасының
 Премьер-Министрі

 Қазақстан Республикасы
 Үкіметінің
 1999 жылғы 13 сәуірдегі
 N 431 қаулысына
 1-қосымша

 Голографиялық жолағы бар акциздік алым таңбаларымен
 таңбалауға жататын отандық акцизделетін тауарлардың
 Тізбесі

 1. Арақ
 2. Ликер-арақ бұйымдары
 3. Күшейтілген сусындар, күшейтілген шырындар және бальзамдар
 4. Шараптар
 5. Коньяктар
 6. Шампан шараптары

 Қазақстан Республикасы
 Үкіметінің
 1999 жылғы 19 сәуірдегі
 N 431 қаулысына
 2-қосымша

 Голографиялық жолағы бар акциздік алым таңбаларымен таңбалауға
 жататын импортталатын акцизделетін тауарлардың
 Тізбесі
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
| Сыртқы экономикалық | Тауардың атауы
| қызметтің тауар |
| номенклатурасының коды |
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
|2204 (220430-дан басқа), 2205, |Шараптар, шампан шараптары
|220600-ден\* |
|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
|2207, 2208 - ден\* |Арақ, ликер-арақ бұйымдары, күшей.
| |тілген сусындар, күшейтілген шырын.
| |дар, бальзамдар, коньяктар
|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 Ескертпе. Тауарлардың номенклатурасы кодпен де, тауарлардың
 атауымен де айқындалады.

 Қазақстан Республикасы
 Үкіметінің
 1999 жылғы 19 сәуірдегі
 N 431 қаулысына
 3-қосымша
 ЕСКЕРТУ. 3-қосымша өзгерді - ҚР Үкіметінің 2000.07.10. N 1040
 қаулысымен.
 P001040\_

 1997 жылғы үлгідегі акциздеу алым таңбаларымен таңбалауға
 жататын отандық және импортталатын темекі бұйымдарының
 Тізбесі

 1. Отандық темекі бұйымдары (фильтрсіз сигареттер мен папиростарды
 қоспағанда)
<\*>

 2. Импортталатын темекі бұйымдары

 2402 Темекі бұйымдары,
 құрамында темекі бар басқа да бұйымдар

 Оқығандар:
 Қобдалиева Н.
 Омарбекова А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК